《马司户所作墨梅并示佳作因次韵》
宋代·蔡沈

谁把霜毫归庾岭，王孙去后久寥寥。
长时月夜横疏影，镇日春风上素绡。
可笑儿童寻剪摘，如知蜂蝶亦邀招。
人心造物无穷巧，顷刻功成永不摇。

作者简介：蔡沈（1167—1230）一名蔡沉，南宋学者。字仲默，号九峰，南宋建州建阳（今属福建）人。蔡元定次子。专意为学，不求仕进，少从朱熹游，后隠居九峰山下，注《尚书》，撰《书集传》，其书融汇众说，注释明晰，为元代以后试士必用。